Ստոկհոլմի քաղաքային թանգարան

Ստոկհոլմի քաղաքային թանգարան (), թանգարան, որը փաստագրում, պահպանում և ցուցադրում է Ստոկհոլմի պատմությունը։ Գտնվում է «Ռուսական  իջևանատան» () հրապարակում, Սլուսենի և Սյոդերմալմսթորիի () հարևանությամբ։ Համարվում է Միջնադարի թանգարանի ժամանակագրական շարունակությունը։ Շենքի կառուցումն ավարտվել է 1685 թվականին։ 1930-ականներին թանգարանը տեղափոխվել և բացվել է հանրության համար 1942 թվականին։ Թանգարանը Շվեդիայի ամենամեծ քաղաքային թանգարանն է։ Հավաքածուն ներառում է 300000 պատմական հետաքրքրություն ներկայացնող իրեր, 20000 արվեստի գործեր և 3 միլիոն լուսանկար։ 2015 թվականի հունվարի 12-ին Քաղաքային թանգարանը փակվել է վերանորոգման համար և վերաբացվել է 2019 թվականի ապրիլի 27-ին։

Թանգարանը կառավարվում է Ստոկհոլմ քաղաքի Մշակույթի հարցերի և սպորտի բաժնի կողմից։ Քաղաքային թանգարանը, Միջնադարյան Ստոկհոլմի և Ստոկհոլմի Ֆյուրլագ (հրատարակում է գրքեր Ստոկհոլմի և Ստոկհոլմի պատմության վերաբերյալ) թանգարանները գործում են մեկ բաժնի ենթակայության ներքո։

Թանգարանի ստորաբաժանումներից մեկը` Մշակութային ժառանգության դեպարտամենտը` «Kulturmiljöenheten», հանդիսանում է Ստոկհոլմի քաղաքային, մշակութային պատմական կառավարող մարմինն` կապված քաղաքաշինական առաջարկությունների, շենքերի փոխակերպման, քանդման և քաղաքի արտաքին տեսքի այլ փոփոխությունների հետ։

Նկարագրություն 
Շենքի մուտքի մոտ՝ պատվանդանի վրա, տեղադրված է 25 սմ տրամագծով գունդ` Մերկուրին, որը համարվում է Շվեդիայի արեգակնային համակարգի մի մասը։

Թանգարանում մշտապես գործում են Ստոկհոլմին նվիրված մի շարք ցուցահանդեսներ, այդ թվում միջնադարյան բնակիչներին և նրանց կենցաղին նվիրված ցուցահանդեսը, տիկնիկների ցուցահանդեսը, 1880-1975 թվականների ճարտարապետությանը նվիրված ցուցահանդեսը, քաղաքի ջրային ռեսուրսների մասին և այլ ցուցահանդեսներ։ Ցուցադրությունները հաճախ փոփոխվում են։ Անցկացվում են նաև թեմատիկ էքսկուրսիաներ, այդ թվում Ստիգ Լարսսոնի «Միլլենիում» եռերգության հետքերով։ Երեխաների համար գործում է «Հրապարակ» () խաղահրապարակը։ Թանգարանում կարելի է նաև տոմսեր ձեռք բերել Սկուգսչյուրկոգորդենում անցկացվող խմբակային էքսկուրսիաների համար։

Քաղաքային զբոսանքներ 
 ABBA զբոսանք Աբբայի հողում և 1970-ականների Ստոկհոլմում։ Սկսվում է քաղաքապետարանից, որտեղ Բենին առաջին անգամ ելույթ ունեցավ, շրջագայությունը շարունակվում է դեպի Sheraton Hotel՝ ABBA-ի տեսահոլովակների ձայնագրման բազմաթիվ վայրերից մեկը, և քաղաքի 70-ականների ամենանշանակալի վայրերից մեկը։ 
 Սթինգ Լարսսոն հազարամյակի զբոսանք։ Հետևելով Մայքլ Բլոմկվիստի և Լիսբեթ Սալանդերի հետքերին՝ լրացուցիչ տեղեկություններ ենք ստանում կերպարների և հեղինակի մասին։ Զբոսանքը սկսվում է Բելգանգատան 1-ից, որտեղ բնակվում է Մայքլ Բլոմկվիստը, այնուհետև անցնում «Հազարամյակի» խմբագրությունը, Լիսբեթ Սալանդերի շքեղ բնակարանը և գրքերի ու ֆիլմերի մեջ նշված բազմաթիվ այլ վայրեր։ Ճանապարհին կարելի է ավելին իմանալ պատմական և ժամանակակից Ստոկհոլմի և նրա բնակիչների մասին։

Մերկուրի 

Թանգարանի բակում գտնվող Մերկուրի մոլորակի մոդելը Շվեդիայի արեգակնային համակարգի մասն է կազմում։ Այն աշխարհի արեգակնային համակարգի ամենամեծ մոդելն է։ Ստոկհոլմում գնդաձև սպորտիական տարածք հսկայական տարածք համարվող Էրիքսոն Գլոբը ներկայացնում է արևը։ Սանդղակը 1:20,000,000 է և, համապատասխանաբար, Մերկուրին 25 սմ տրամագծով Գլոբենից 2.9 կմ հեռավորության վրա է։ Մոդելը Շվեդիայի տարածքով շարունակվում է դեպի հյուսիս։ Մերկուրիի մոդելը ջեռուցվում է և միշտ տաք է պահվում, ի վերջո, Մերկուրին Արեգակին ամենամոտ մոլորակն է։

Ծանոթագրություններ

Արտաքին հղումներ 
 Organisation of the City of Stockholm
 The Stockholm City Museum
 The Stockholm City Museum on Facebook

Ստոկհոլմի թանգարաններ
Ստոկհոլմի տեսարժան վայրեր
1937 հիմնադրված թանգարաններ